Íbúafundur á Sauðárkróki um verndarsvæði í byggð Verndarsvæði í byggð - gamli bærinn á Sauðárkróki Boðað er til íbúafundar í fundarsal sveitarfélagsins í Húsi frítímans þriðjudaginn 21. nóvember kl 17 til kynningar á verkefninu verndarsvæði í byggð á Sauðárkróki . Sveitarfélagið hlaut styrk frá Minjastofnun Íslands árið 2015 til að vinna tillögur að verndarsvæði í byggð á Sauðárkróki og Hofsósi . Verkefnið skiptist í húsakönnun , fornleifaskráningu og greinargerð þar sem metið er varðveislugildi og gerðir skilmálar um vernd og uppbyggingu innan svæðisins . Á þessum fyrsta íbúafundi um verkefnið verða kynntar tillögur um verndun norðurhluta gamla bæjarins á Sauðárkróki , farið yfir stöðuna og leitað samráðs við íbúa og eru áhugasamir hvattir til að mæta . Verkefnið byggist á lögum sem sett voru árið 2015 um verndarsvæði í byggð og er tilgangur þeirra að stuðla að verndun einstakra bæjarhluta í kaupstöðum og bæjum landsins með það að markmiði að vernda menningarsögulegt og listrænt gildi einstakra bæjarhluta um ókomna tíð .